હવે એક બાઉલમાં ઘઉંનો લોટ અને સોજી લો. ત્યારબાદ બટાકાને છોલીને બરાબર મસળી લો. ત્યારબાદ અંદર આદુને છીણી લો. મરચાંને ઝીણાં સમારીને નાખો. ત્યારબાદ અંદર ચપટી હિંગ, સ્વાદ અનુસાર મીઠું, પા ચમચી જીરું, અડધી ચમચી લાલ મરચું, પા ચમચી હળદર, પા ચમચી અજમો, અડધી ચમચી શેકેલી વરિયાળી, પા ચમચી ચીલી ફ્લેક્સ, કોથમીર, એક ટેબલસ્પૂન દેશી ઘી નાખી બરાબર મિક્સ કરો. જેમ-જેમ મસળતા જશો તેમ-તેમ બટાકું પાણી છોડશે. લોટમાં પાણીની જરૂર નથી. મસળી-મસળીને કડક લોટ બાંધવો. લોટમાં ક્રેક લાગે તો માત્ર એક ટેબલસ્પૂન પાણી નાખવું.